Indhold

[Fælles: 1](#_Toc509492182)

[Podcasts i undervisningen. Hvorfor? 1](#_Toc509492183)

[Indhold, målgruppe og budskab 1](#_Toc509492184)

[Podcast 1: 2](#_Toc509492185)

[Podcast 2: 2](#_Toc509492186)

[Opgaver der kan bruges til begge podcasts 3](#_Toc509492187)

[Lav et interview 3](#_Toc509492188)

[Del eleverne op i grupper af 3: 3](#_Toc509492189)

[Producer en podcast 3](#_Toc509492190)

[Skab en paneldebat 4](#_Toc509492191)

# Fælles:

De to podcasts er HelsingUngs bidrag til, at nuancere debatten omkring legalisering, samt give et bredt indblik i, hvilke overvejelser der er vigtige at gøre sig, når der tales om legalisering af hash. Som underviser kan undervisningsmaterialet inspirere til, at skabe debat omkring legalisering af hash, herunder hvordan der kan arbejdes med emnet. De tre forskellige opgaver tager udgangspunkt i og kan bruges til de to forskellige podcasts; alle øvelserne kan bruges som individuelle øvelser eller gruppeinddelte aktiviteter for hele klassen/gruppen.

Aktiviteterne er ment som inspiration til både undervisning, emneuger, opmærksomhed omkring rusmidler og kan bruges som inspiration til debat blandt deltagere eller elever, med interesse inden for rusmiddelområdet.

Flemming W. Lichts faglige og personlige erfaringer og holdninger ligger til baggrund for svarene i podcasten, hvis der ledes efter argumenter for legalisering, kan der med fordel kigges andre steder, eksempelvis overlæge og psykiater Henrik Rindom. Podcasten er primært målrettet til brug af professionelle eller til anvendelse i undervisningssammenhæng, hvor der ønskes nye perspektiver og overvejelser omkring legalisering.

Hvis der er spørgsmål, forslag til ændringer eller kommentarer til materialet er I altid velkomne til, at kontakte Helsingung på 25313593 eller hej@helsingung.nu.

## Podcasts i undervisningen. Hvorfor?

Brugen af podcasts i undervisningssituationer kan være en fordel, da eleverne kan høre podcasten når det passer dem, enten i bilen, cyklen eller i toget. Man kan som underviser møde eleverne på de platforme, de alligevel bruger i hverdagen, da de fleste unge i dag, altid har et lydmedie og høretelefoner med sig. Samtidig er podcastmediet en hjælp for eventuelt læsesvage elever, eller de der lærer bedst ved lyd eller andre inputs end tekst. De svagere elever i en klasse har mulighed for at genhøre det, de har svært ved i eget tempo og har derved muligheden for, at følge den resterende klasse, da de kan genhøre materialet flere gange i eget tempo.

Erfaring fra andre der arbejdet med podcasts i undervisningen er, at engagementet fra eleverne er større end ved normal undervisning. Derudover kan eleverne genbruge deres podcast, den viden og det materiale de har produceret i andre undervisningssammenhænge, eller nemt dele lydfilen med de andre i klassen og derved skabe et interaktivt rum, hvor eleverne selv er afsendere. Her kan man høre, hvor forskellige bud og tilgange der ofte er, til et givent emne. Mediet egner sig til både enkeltmands- og gruppearbejde, hvilket vi i HelsingUng har forsøgt, at komme med eksempler på.

Førend podcastmediet anvendes, er det nødvendigt at tjekke, hvorvidt alle elever har adgang til internettet og derved spreaker eller itunes. Derudover kan der altid være tekniske udfordringer.

# Podcast 1:

* De unges, samfundets og forældrenes holdning til legalisering
* Flemming W. Lichts faglige og personlige holdning til legalisering
* Alternativer som alkohol og medicinsk cannabis
* Mediernes påvirkning

**De unges livssituation er problemet, hashen er midlet til at overskue problemerne.**

Hash har i dag mange navne, fælles for dem er, at de indeholder THC som påvirker hjernen. Denne podcast tager udgangspunkt i Flemming W. Lichts personlige og faglige holdning, samt hans erfaringer med unge og forældres holdning hertil. Der bliver snakket om, hvorfor de unge begynder at ryge hash, hvilke fordele og konsekvenser der er, samt hvorfor debatten omkring legalisering af både hash og medicinsk cannabis i medierne, har så stor indflydelse på de unges tanker og forståelse omkring hash. Vi snakker om, hvilke stoffer der egentlig er farligst, samt hvad og hvem, der faktisk er problemet, når det kommer til hash og legalisering heraf. Podcasten kommer derudover ind på emner som kommunale salgssteder, alkohol kontra hash, medicinsk cannabis, bandekonflikten, samt udtalelser fra bl.a. Sofie Linde og Henrik Rindom, omkring deres erfaringer med hash i omgangskredsen eller legalisering.

**Forslag til opmærksomhedspunkter og overvejelser førend der lyttes til podcasten**

* Hvordan ændres den personlige holdning til legalisering gennem erfaring, alder og mediernes indflydelse?
* Hvilke årsager kan der være til, at de unge begynder at ryge hash?
* Hvad skal der til for, at påvirke din holdning til legalisering?

**I denne podcast er der lydklip og citater fra:**

* Liselott Blixt fra Dansk Folkeparti
* Henrik Rindom, psykiater og overlæge
* Flemming W. Licht leder af HelsingUng
* Trine Bramsen fra Socialdemokratiet
* Ole Birk Olesen fra Liberal Alliance og transportminister
* Sofie Linde, kendt fra bl.a. X-faktor
* Peter Kofod fra Dansk Folkeparti
* Michael Ask, politiinspektør

# Podcast 2:

* Bandekonflikten
* Skolernes påvirkning
* Samfund
* Erfaringer fra andre lande

**Alkoholskærpelser virker fantastisk efter hensigten, hvorfor skulle hashskærpelser så ikke også?**

Denne podcast tager udgangspunkt i Flemming W. Lichts personlige og faglige erfaringer med unge, rusmidler og legalisering. Podcasten kommer ind på, hvad man skal være opmærksom på, når det kommer til sundhedsargumenter og -budskaber i mediedebatten. Ofte lytter vi til de råd og anbefalinger, der giver mening for os, i stedet for de evidensbaserede. Derudover snakkes der i podcasten om legalisering i henhold til bandekonflikten; hvad skal man være opmærksom på? Skal alle kunne købe hash i alle THC-styrker og former? Kommer der et nyt ”sort” eller ”gråt” marked for salg? Eller er statskontrolleret salg vejen frem? Der er mange overvejelser, men endnu ingen klare planer for legalisering. Bør skolerne have en rusmiddelproblematik og derved blande sig i legaliseringsdebatten? Til sidst diskuteres erfaringer fra andre lande, herunder Portugal, der har afkriminaliseret rusmidler, samt hvad det har haft af betydning for brugen af rusmidler blandt unge og voksne.

**Forslag til opmærksomhedspunkter og overvejelser førend der lyttes til podcasten**

* Hvad skal man være opmærksom, på når der diskuteres sundhedsbudskaber i medierne?
* Hvilke overvejelser og skærpelser er vigtige at gøre sig, hvis hash skal legaliseres?
* Læg mærke til, hvilke erfaringer andre lande har gjort sig efter afkriminalisering og legalisering. Hvad er værd at overveje i Danmark?

**I denne podcast er der lydklip og citater fra:**

* Liselott Blixt fra Dansk Folkeparti
* Henrik Rindom, psykiater og overlæge
* Flemming W. Licht leder af HelsingUng
* Trine Bramsen fra Socialdemokratiet
* Ole Birk Olesen fra Liberal Alliance og transportminister
* Sofie Linde, kendt fra bl.a. X-faktor
* Peter Kofod fra Dansk Folkeparti
* Michael Ask, politiinspektør

# Opgaver der kan bruges til begge podcasts

## Lav et interview

Eleverne eller deltagerne kan med udgangspunkt i podcast 1 eller 2, lave deres eget interview. De kan tage fat i den samme problematik som i podcasten, blive inspireret af spørgsmålene, vælge at gå i dybden med en undren, eller andre overvejelser omkring legalisering og hash, som eleverne eller deltagerne gerne vil vide mere om.

Førend der laves et interview, er det vigtigt at overveje, hvad interviewet skal handle om. Hvad er formålet med interviewet? Er det ny viden? Indsigt? Nysgerrighed?

Eleverne kan sammen udarbejde en interviewguide, hvor der diskuteres opbygning, afsender og modtager, samt formål med interviewet. Hvad vil de gerne opnå med interviewet?

Derefter er det vigtigt at finde ud af, hvem der skal interviewes. Interviewer eleverne hinanden (her kan en af eleverne eventuelt indtage en rolle som fagperson eller andet), eller skal eleverne ud og interviewe personer, der har relevans for interviewets indhold?

### Del eleverne op i grupper af 3:

Eleverne kan med fordel starte ud med, at vælge hvilken rolle de ønsker at indtage. Der skal være en interviewer, den der interviewes og en observatør, der har mulighed for, at observere hvordan interviewet fungerer i praksis og komme med en evaluering af, hvad der fungerede godt, samt hvad man eventuelt skal være opmærksom på en anden gang.

## Producer en podcast

Hvis der tages udgangspunkt i podcastmediet i undervisningen, er det nødvendigt at have adgang til en lydoptager. Dette indeholder mange telefoner i dag og ellers kan de ofte lånes på biblioteket.

Førend eleverne eller deltagerne, går i gang med at producere og optage deres podcast, er det vigtigt at have en guide for; hvem er afsender, hvem er modtager, hvad er formålet med podcasten og hvad skal den indeholde, for at indfri de fastsatte mål.

Der kan med fordel udarbejdes en guide, hvor eleverne i gruppen bliver enige om, hvad de vil fokusere på og hvorfor. Denne proces kan minde meget om en interviewguide, hvor de emner og spørgsmål man vil fokusere på, formuleres og nedskrives. Podcasten kan eksempelvis opbygges som et interview, en debat mellem 2 eller flere personer, eller en enkeltperson der fortæller om egne livserfaringer eller holdninger. Der er mange muligheder!

Det vigtigste er, at man ved, hvad man gerne vil have ud af podcasten. Skal den deles med andre elever, samarbejdspartnere eller kolleger? Skal den være med til, at skabe debat eller nye perspektiver for den der lytter?

Podcasten kan lægges på virksomheden eller skolens hjemmeside til fremtidigt brug, således andre medarbejdere og elever kan lytte og blive inspireret fremadrettet.

Skab en paneldebat

Når der laves en paneldebat i undervisningen kan det gøres på forskellige måder.

* Man kan vælge, at lade eleverne dele sig op i to grupper. Dem der er for og dem der er imod legalisering af hash (der tales om hash og ikke medicinsk cannabis), og lade dem debattere ud fra egne holdninger.
* Alternativt kan man dele eleverne op i de samme grupper som ovenstående, for derefter at lade dem debattere fra modstandernes synspunkter. Dette kan være med til, at skabe en mere nuanceret debat, andre perspektiver og argumenter, samt mere refleksion.
* Tredje mulighed er, at underviseren deler klassen op i to - i grupperne ”for og imod”.
* Hvis der er mange deltagere/elever, kan der uddeles emner/overskrifter til grupper af 6-8 personer (Inspiration til overskrifterne står i starten af den enkelte podcast). Disse personer er paneldebattører i 30 minutter ad gangen, hvorefter næste gruppe kan debattere, imens resten lytter til argumenter for og imod.

Debattens overordnede tema er legalisering af hash. Først høres podcasten igennem af alle deltagere, derved har alle et indblik i, hvilke temaer man eventuelt kan tage op, samt hvilke perspektiver, der kan være på forskellige områder inden for legalisering.

Underviserens opgave er, at sørge for at debatten holder sig inden for rammerne ”legalisering og hash” og ikke ender ud i et sidespor. Hertil sørge for en god tone, samt at alle bliver hørt.